Dengan Nama Allah Yang Maha Pemurah Lagi Mengasihi...
Pukul 3 pagi tadi pb bangun untuk ke tandas dan selimutkan anak yang tidur tak berbalut dalam kesejukan. Naik atas katil, kaki tetiba sakit (kaki kiri, dulu pun kiri juga) Hubby tolong apa yang patut sambil matanya pejam kerana masih mengantok. Seharusnya pb tak kejutkan dia tapi sebab dia dengar pb mengerang sakit yang amat sangat. Kaki tak boleh lurus, terpaksa selitkan bantal bawah kaki.
Cuba sapu dengan losyen halia juga tak berkesan. Terpaksa tidur (bukan tidur, langsong tak boleh) sambil bersandar dengan doublekan bantal. Kali ni betul2 tak boleh tahan hinggakan pb tersedu-sedu menangis dalam bilik air. Pb ni susah nak nangis kalau sakit tapi entah kenapa hati begitu tersentuh..........mungkin kerana rasa bersalah menyusahkan orang (suami) atau terlampau sakit. Rasanya dua2 yang pb rasa.
Bagi setengah lelaki atau para suami, menjaga isteri atau kaum keluarga yang sakit adalah satu penyiksaan kerana tidak biasa melayan kerenah orang perempuan/orang sakit. Berapa ramai lelaki yang boleh memasak, membasuh pinggan dan baju, mengemas rumah, sidai baju dan segala rutin orang perempuan?
Sebagai isteri kekadang kita tidak mahu menyusahkan orang lelaki. Pb lebih suka buat sendiri tanpa mengharap pada orang lain melainkan langsong tidak berdaya untuk bangun. Kadang kala orang akan melabel kita sebagai ego, berlagak dan seumpamanya. Tapi kalau seseorang tu menghulurkan bantuan dengan 'ikhlas', alhamdulillah. Kita tidak tahu sejauh mana keikhlasan seseorang dan ikhlas itu sukar untuk digambarkan dengan kata-kata, saya ikhlas tolong awak.
Hanya Allah yang tahu.